title: 2016 m. rugsėjo 29 d. Tarybos sprendimas (BUSP) 2016/1745, kuriuo iš dalies keičiamas Sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje

text:
30.9.2016

               LT

               Europos Sąjungos oficialusis leidinys

               L 264/29

         TARYBOS SPRENDIMAS (BUSP) 2016/1745
   2016 m. rugsėjo 29 d.
   kuriuo iš dalies keičiamas Sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2015 m. spalio 1 d. Taryba priėmė Sprendimą (BUSP) 2015/1763 (1) dėl ribojamųjų priemonių atsižvelgiant į padėtį Burundyje;

               (2)

               remiantis Sprendimo (BUSP) 2015/1763 peržiūros rezultatais, ribojamųjų priemonių taikymas turėtų būti pratęstas iki 2017 m. spalio 31 d.;

               (3)

               todėl Sprendimas (BUSP) 2015/1763 turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2015/1763 6 straipsnio antra pastraipa pakeičiama taip:

      „Šis sprendimas taikomas iki 2017 m. spalio 31 d.“

   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. rugsėjo 29 d.

            Tarybos vardu

            Pirmininkas

         P. ŽIGA

      (1)  2015 m. spalio 1 d. Tarybos sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje (OL L 257, 2015 10 2, p. 37).


|

32011D0820(03)

2011 m. rugpjūčio 19 d. Komisijos sprendimas, kuriuo įsteigiamas Europos mokslinių tyrimų ir inovacijų erdvės komitetas

Oficialusis leidinys C 243 , 20/08/2011 p. 0012 - 0015

		Komisijos sprendimas2011 m. rugpjūčio 19 d.kuriuo įsteigiamas Europos mokslinių tyrimų ir inovacijų erdvės komitetas(2011/0000/)EUROPOS KOMISIJA,atsižvelgdama į Sutartį dėl Europos Sąjungos veikimo,atsižvelgdama į Europos atominės energijos bendrijos steigimo sutartį,kadangi:(1) Siekiant konsultuoti Komisiją dėl Europos mokslinių tyrimų erdvės įgyvendinimo ir atsižvelgiant į Komisijos žaliojoje knygoje "Europos mokslinių tyrimų erdvė. Naujos perspektyvos" [1] nustatytus uždavinius, Komisijos sprendimu 2008/111/EB, Euratomas [2], buvo sudarytas Europos mokslinių tyrimų erdvės komitetas (EMTEK).(2) Sprendimas 2008/111/EB, Euratomas, nustos galioti 2012 m. vasario 29 d.(3) Remdamasi Komisijos komunikatu "2020 m. Europa: pažangaus, tvaraus ir integracinio augimo strategija" [3], Taryba 2010 m. birželio 17 d. suteikė savo politinį pritarimą šiai naujai strategijai.(4) Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui "Strategijos "Europa 2020" pavyzdinė iniciatyva "Inovacijų sąjunga"" [4], kurį Europos Komisija priėmė 2010 m. spalio 6 d., mokslinių tyrimų ir inovacijų politikos sritys sujungiamos į bendrą sistemą ir šis komunikatas yra svarbi visos strategijos "Europa 2020" sudedamoji dalis ir prisideda prie kiekvieno iš šios strategijos trijų ramsčių, t. y. pažangaus, tvaraus ir integracinio augimo.(5) Komisijos komunikate dėl pavyzdinės iniciatyvos "Inovacijų sąjunga" Komisija, kaip nustatyta jos Sprendime 2008/111/EB, Euratomas, paskelbė išplėsianti EMTEK kompetencijos sritį, kad būtų užtikrintas nuolatinis "Inovacijų sąjungos" vertinimas, nuomonės apie naujas tendencijas reiškimas ir rekomendacijų dėl prioritetų ir veiksmų teikimas.(6) Europos mokslinių tyrimų ir inovacijų erdvės komitetas (toliau – komitetas) turėtų remti Komisijos veiklą siekiant 2006 m. gruodžio 18 d. Europos Parlamento ir Tarybos sprendime Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) [5] ir 2006 m. gruodžio 18 d. Tarybos sprendime 2006/970/Euratomas dėl Europos atominės energijos bendrijos (Euratomas) septintosios bendrosios branduolinių tyrimų ir mokymo veiklos programos (2007–2011 m.) [6], taip pat vėlesnėse Europos Sąjungos ir Euratomo bendrosiose programose konkrečiai nustatytų tikslų.(7) Komiteto pirmininko ir narių kandidatūras Komisijai pasiūlo nepriklausomas aukšto lygio Atrankos komitetas, kurį sudaro verslo ir akademinės bendruomenės atstovai.(8) Siekdamos sustiprinti komiteto pajėgumus ir užtikrinti jo veiklos tęstinumą, Komisijos tarnybos, remdamosi kadenciją baigusių narių nuopelnais ir suteiktomis paslaugomis, gali skirti komiteto garbės narius.(9) Nepažeidžiant saugumo taisyklių, kurios pateikiamos Komisijos darbo tvarkos taisyklių, patvirtintų Sprendimu 2001/844/EB, EAPB, Euratomas [7], priede, reikėtų nustatyti komiteto nariams taikomas informacijos atskleidimo taisykles.(10) Komiteto narių asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo [8].(11) Tikslinga nustatyti šio sprendimo taikymo laikotarpį. Komisija po tinkamo laikotarpio svarstys jo pratęsimo galimybę,PRIĖMĖ ŠĮ SPRENDIMĄ:1 straipsnisEuropos mokslinių tyrimų ir inovacijų erdvės komitetasŠiuo sprendimu 2012 m. kovo 1 d. įsteigiamas Europos mokslinių tyrimų ir inovacijų erdvės komitetas (toliau – komitetas).2 straipsnisUžduotys1. Komitetui skiriama vykdyti šias užduotis:a) konsultuoti Europos Komisiją Europos mokslinių tyrimų erdvės klausimais, teikti rekomendacijas dėl prioritetų ir veiksmų, ypač dėl inovacijų poveikio didinimo būdų, ir nuolat vertinti atitinkamą pavyzdinių iniciatyvų "Inovacijų sąjunga" dalį;b) Komisijos prašymu arba savo iniciatyva teikti nuomones dėl Europos mokslinių tyrimų erdvės ir "Inovacijų sąjungos" įgyvendinimo ir plėtros;c) kasmet teikti Komisijai Europos mokslinių tyrimų erdvės ir "Inovacijų sąjungos" plėtros ataskaitą;d) reikšti nuomonę apie naujas Europos mokslinių tyrimų erdvės ir "Inovacijų sąjungos" tendencijas.2. Komitetui reguliariai pranešama apie svarbius pokyčius ir priemones.3. Komiteto nuomonės pateikiamos per Komisijos nustatytą laiką.3 straipsnisKonsultacijos1. Komisija gali konsultuotis su komitetu visais su Europos mokslinių tyrimų erdvės ir "Inovacijų sąjungos" įgyvendinimu susijusiais klausimais.2. Komiteto pirmininkas gali patarti Komisijai konsultuotis su komitetu sprendžiant konkretų klausimą.4 straipsnisSudėtis ir narių skyrimas1. Komitetą sudaro 11 narių.2. Komiteto pirmininką ir narius skiria Komisija. Komiteto narių atrankos ir skyrimo metu taikomi tokie atrankos kriterijai:- didelis žinomumas mokslinių tyrimų ir (arba) inovacijų srityje, įskaitant su ne technologinėmis inovacijomis susijusią patirtį,- patirtis kuriant, valdant ir įgyvendinant mokslinių tyrimų ir (arba) inovacijų politiką,- Europos arba tarptautinio lygmens konsultavimo patirtis,- pusiausvyra tarp mokslinių ir technologinių dalykų skiriant asmenis, turinčius konkrečios darbo universitetuose ir pramonės įmonėse patirties,- geografinė pusiausvyra, įskaitant su bendrosiomis programomis susijusias šalis,- tinkama vyrų ir moterų pusiausvyra.3. Tinkamais laikyti, bet nepaskirti kandidatai gali būti įrašyti į rezervo sąrašą, iš kurio Komisija gali skirti naujus narius vietoj buvusiųjų.4. Komisija narius skiria kaip individualius asmenis, kurie ją konsultuoja nepriklausomai nuo bet kokios išorės įtakos.5. Nariai laiku praneša Komisijai apie visus interesų konfliktus, galinčius turėti neigiamos įtakos jų objektyvumui.6. Nariai skiriami ketverių metų kadencijai ir eina pareigas tol, kol baigiasi jų kadencija arba jie pakeičiami pagal 7 dalies nuostatas.7. Nariai gali būti pakeisti kitais nariais likusiam kadencijos laikui bet kuriuo iš šių atvejų:a) narys atsistatydina;b) narys nebegali veiksmingai dalyvauti komiteto svarstymuose;c) narys nesilaiko Sutarties dėl Europos Sąjungos veikimo 339 straipsnio dėl informacijos atskleidimo;d) kitaip, nei nurodyta 4 dalyje, narys nėra nepriklausomas nuo bet kokios išorės įtakos;e) kitaip, nei nurodyta 5 dalyje, narys laiku nepraneša Komisijai apie interesų konfliktą.8. Komiteto narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras) ir Mokslinių tyrimų ir inovacijų generalinio direktorato interneto svetainėje. Narių vardai ir pavardės renkami, tvarkomi ir skelbiami pagal Reglamentą (EB) Nr. 45/2001.5 straipsnisGarbės nariaiKomisijos tarnybos gali kadenciją komitete baigusius narius skirti garbės nariais, neturinčiais balsavimo teisės. Garbės nario statusas prilyginamas stebėtojo statusui. Tokie nariai skiriami remiantis nuopelnais ir suteiktomis paslaugomis. Garbės nariai skiriami daugiausia ketverių metų kadencijai.6 straipsnisVeikla1. Komitetas paprasta balsų dauguma iš savo narių išrenka du pirmininko pavaduotojus, kurie kartu su paskirtuoju pirmininku sudaro komiteto biurą.2. Biuras, bendradarbiaudamas su Komisija, organizuoja komiteto darbą.3. Gavęs Komisijos pritarimą, konkretiems klausimams nagrinėti komitetas gali sudaryti pogrupius, kurių kompetencijos sritis nustato komitetas. Tokie pogrupiai baigia veiklą, kai tik įvykdo jiems pavestą užduotį.4. Komisija gali, jei mano, kad tai būtina arba naudinga, prašyti ekspertų arba stebėtojų, kompetentingų tam tikru darbotvarkėje numatytu klausimu, dalyvauti komiteto darbe arba pogrupio svarstymuose ar darbe.5. Komiteto nariai, taip pat kviestiniai ekspertai ir stebėtojai laikosi įsipareigojimų saugoti profesinę paslaptį, nustatytų Sutartyse ir jų įgyvendinimo taisyklėse, taip pat Komisijos su ES įslaptintos informacijos apsauga susijusių saugumo taisyklių, nustatytų Komisijos sprendimo 2001/844/EB, EAPB, Euratomas, priede [9]. Jeigu šių įsipareigojimų nesilaikoma, Komisija gali imtis visų tinkamų priemonių.6. Komitetas ir jo pogrupiai paprastai renkasi Komisijos patalpose laikydamiesi komiteto nustatytų procedūrų ir tvarkaraščio. Komisija teikia sekretoriato paslaugas.7. Komisija gali suteikti komiteto darbui reikalingą informaciją ir ekspertų paramą leisdama jai veikti savarankiškai ir nepriklausomai. Ekspertų parama teikiama subsidijomis arba vykdant viešuosius pirkimus, numatytus atitinkamoje darbo programoje.8. Komisijos atstovai dalyvauja komiteto ir jo pogrupių posėdžiuose.9. Komitetas priima savo darbo tvarkos taisykles remdamasis Komisijos pateiktu projektu.10. Komisija susijusią informaciją apie komiteto atliktus darbus skelbia įtraukdama į registrą arba registre pateikdama nuorodą į tam skirtą interneto svetainę.7 straipsnisHonorarai ir posėdžių išlaidos1. Komiteto nariams už atliktas užduotis kompensuojama sumokant honorarą už dalyvavimą plenariniuose komiteto posėdžiuose, honoraro dydis nustatomas pagal jų pareigas, atsižvelgiant į panašiems organams valstybėse narėse taikomas panašias nuostatas. Honorarų dydis ir susijusios įgyvendinimo taisyklės nustatytos šio sprendimo priede.2. Stebėtojams ir garbės nariams už jų teikiamas paslaugas neatlyginama.3. Kalbant apie darbinius, ne plenarinius, komiteto posėdžius, įskaitant numatytuosius pagal 6 straipsnį: Komisija, remdamasi savo išankstiniu patvirtinimu ir vadovaudamasi Komisijos taisyklėmis dėl išorės ekspertų išlaidų kompensavimo, kompensuoja narių ir kviestinių ekspertų kelionės, o prireikus – pragyvenimo išlaidas, susijusias su jų dalyvavimu komiteto veikloje.8 straipsnisGaliojimo pabaigaŠis sprendimas nustoja galioti 2016 m. vasario 29 d.Priimta Briuselyje 2011 m. rugpjūčio 19 d.Komisijos varduMáire Geoghegan-QuinnKomisijos narė[1] COM(2007) 161 galutinis, 2007 4 4.[2] OL L 40, 2008 2 14, p. 7.[3] COM(2010) 2020 galutinis, 2010 3 3.[4] COM(2010) 546 galutinis, 2010 10 6.[5] OL L 412, 2006 12 30, p. 1.[6] OL L 400, 2006 12 30, p. 60, su pataisymais, padarytais OL L 54, 2007 2 22, p. 21.[7] OL L 317, 2001 12 3, p. 1.[8] OL L 8, 2001 1 12, p. 1.[9] 2001 m. lapkričio 29 d. Komisijos sprendimas, iš dalies keičiantis jos Darbo tvarkos taisykles (OL L 317, 2001 12 3, p. 1).--------------------------------------------------


title: 1998 m. sausio 26 d. Tarybos sprendimas dėl Europos bendrijos, Kanados ir Rusijos federacijos Susitarimo dėl humaniško gyvūnų gaudymo spąstais tarptautinių standartų patvirtinimo ir Kanados ir Europos bendrijos suderinto protokolo dėl minėto Susitarimo pasirašymo

text:
Svarbus teisinis pranešimas

|

31998D0142

Oficialusis leidinys L 042 , 14/02/1998 p. 0040 - 0041

		Tarybos sprendimas1998 m. sausio 26 d.dėl Europos bendrijos, Kanados ir Rusijos federacijos Susitarimo dėl humaniško gyvūnų gaudymo spąstais tarptautinių standartų patvirtinimo ir Kanados ir Europos bendrijos suderinto protokolo dėl minėto Susitarimo pasirašymo(98/142/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 ir 100a straipsnius kartu su 228 straipsnio 2 dalies pirmu sakiniu ir 228 straipsnio 3 dalies pirmu papunkčiu,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į 1996 m. birželio mėn. Tarybos sprendimą, nustatantį derybų direktyvas ir įgaliojantį Komisiją derėtis dėl susitarimo dėl humaniško gyvūnų gaudymo spąstais standartų su Kanada, Rusijos federacija, Jungtinėmis Amerikos Valstijomis ir bet kuria kita suinteresuota šalimi,kadangi 1991 m. lapkričio 4 d. Reglamentas (EEB) Nr. 3254/91, draudžiantis Bendrijoje naudoti spąstus, kuriais suspaudžiamos gyvūnų galūnės, ir įvežti į Bendriją tam tikrų rūšių laukinių gyvūnų, kilusių šalyse, kur jie gaudomi minėtais spąstais arba kitais tarptautinių humaniško gyvūnų gaudymo reikalavimų neatitinkančiais būdais, kailius, odas ir iš jų pagamintas prekes [3], ypač šio reglamento 3 straipsnio 1 dalies antroji įtrauka, nurodo humaniško gyvūnų gaudymo spąstais tarptautinius standartus, su kuriais turi būti suderinti trečiųjų šalių, kurios nėra uždraudusios naudoti gyvūnų galūnes suspaudžiančių spąstų, gaudymo metodai, kad jos galėtų eksportuoti į Bendriją kailius bei odas ir iš tam tikrų rūšių pagamintus produktus,kadangi 1996 m. sausio 1 d. nebuvo nustatyti humaniško gyvūnų gaudymo spąstais tarptautiniai standartai; kadangi esant tokiai padėčiai trečiosios šalys neturėjo būdų užtikrinti, kad jų teritorijoje naudojami gyvūnų rūšių, išvardytų Reglamento (EEB) Nr. 3254/91 I priede, gaudymo metodai atitiktų suderintus humaniško gyvūnų gaudymo spąstais tarptautinius standartus,kadangi, prie šio sprendimo pridėtas Susitarimas dera su pirma nurodytomis derybų direktyvomis; kadangi todėl jis atitinka suderintų humaniško gyvūnų gaudymo spąstais tarptautinių standartų koncepciją, nurodytą Reglamento (EEB) Nr. 3254/91 3 straipsnio 1 dalies antrojoje įtraukoje,kadangi pagrindinis susitarimo tikslas yra nustatyti suderintus techninius standartus, suteikiančius pakankamą apsaugos lygį sugautų gyvūnų gerovei, reglamentuojant tiek spąstų gamybą, tiek jų naudojimą, ir palengvinti prekybą tarp šalių spąstais, kailiais ir oda bei produktais, pagamintais iš Susitarime aptariamų gyvūnų rūšių,kadangi tam, kad Susitarimas būtų įgyvendintas, reikia nustatyti grafiką, skirtą bandymams ir spąstų atitikties Susitarime nustatytiems standartams sertifikavimui bei nesertifikuotų spąstų pakeitimui,kadangi, kol įsigalios Susitarimas tarp trijų Šalių, būtina, kad Kanadai ir Europos bendrijai Susitarimas būtų taikomas kaip galima anksčiau,kadangi Europos bendrijos, Kanados ir Rusijos federacijos Susitarimas dėl humaniško gyvūnų gaudymo spąstais tarptautinių standartų ir Kanados ir Europos bendrijos suderintas protokolas dėl Susitarimo pasirašymo turi būti patvirtinti,atsižvelgdama į 1996 m. sausio 12 d Tarybai išsiųstą pasiūlymą dėl reglamento, iš dalies pakeičiančio Reglamentą (EEB) Nr. 3254/91,kadangi 1991 m. lapkričio 4 d. Reglamentas (EEB) Nr. 3254/91, draudžiantis Bendrijoje naudoti spąstus, kuriais suspaudžiamos gyvūnų galūnės, ir įvežti į Bendriją tam tikrų rūšių laukinių gyvūnų, kilusių šalyse, kur jie gaudomi minėtais spąstais arba kitais tarptautinių humaniško gyvūnų gaudymo reikalavimų neatitinkančiais būdais, kailius, odas ir iš jų pagamintas prekes [3], ypač šio reglamento 3 straipsnio 1 dalies antroji įtrauka, nurodo humaniško gyvūnų gaudymo spąstais tarptautinius standartus, su kuriais turi būti suderinti trečiųjų šalių, kurios nėra uždraudusios naudoti gyvūnų galūnes suspaudžiančių spąstų, gaudymo metodai, kad jos galėtų eksportuoti į Bendriją kailius bei odas ir iš tam tikrų rūšių pagamintus produktus,kadangi 1996 m. sausio 1 d. nebuvo nustatyti humaniško gyvūnų gaudymo spąstais tarptautiniai standartai; kadangi esant tokiai padėčiai trečiosios šalys neturėjo būdų užtikrinti, kad jų teritorijoje naudojami gyvūnų rūšių, išvardytų Reglamento (EEB) Nr. 3254/91 I priede, gaudymo metodai atitiktų suderintus humaniško gyvūnų gaudymo spąstais tarptautinius standartus,kadangi, prie šio sprendimo pridėtas Susitarimas dera su pirma nurodytomis derybų direktyvomis; kadangi todėl jis atitinka suderintų humaniško gyvūnų gaudymo spąstais tarptautinių standartų koncepciją, nurodytą Reglamento (EEB) Nr. 3254/91 3 straipsnio 1 dalies antrojoje įtraukoje,kadangi pagrindinis susitarimo tikslas yra nustatyti suderintus techninius standartus, suteikiančius pakankamą apsaugos lygį sugautų gyvūnų gerovei, reglamentuojant tiek spąstų gamybą, tiek jų naudojimą, ir palengvinti prekybą tarp šalių spąstais, kailiais ir oda bei produktais, pagamintais iš Susitarime aptariamų gyvūnų rūšių,kadangi tam, kad Susitarimas būtų įgyvendintas, reikia nustatyti grafiką, skirtą bandymams ir spąstų atitikties Susitarime nustatytiems standartams sertifikavimui bei nesertifikuotų spąstų pakeitimui,kadangi, kol įsigalios Susitarimas tarp trijų Šalių, būtina, kad Kanadai ir Europos bendrijai Susitarimas būtų taikomas kaip galima anksčiau,kadangi Europos bendrijos, Kanados ir Rusijos federacijos Susitarimas dėl humaniško gyvūnų gaudymo spąstais tarptautinių standartų ir Kanados ir Europos bendrijos suderintas protokolas dėl Susitarimo pasirašymo turi būti patvirtinti,PRIĖMĖ ŠĮ SPRENDIMĄ:1 straipsnisŠiuo sprendimu patvirtinami Europos bendrijos, Kanados ir Rusijos federacijos Susitarimas dėl humaniško gyvūnų gaudymo spąstais tarptautinių standartų ir Kanados ir Europos bendrijos suderintas protokolas dėl Susitarimo pasirašymo,Susitarimo ir suderinto protokolo tekstai pridedami prie šio sprendimo kartu su pareiškimais, kurie bus pateikti pasirašius Susitarimą.2 straipsnisTarybos pirmininkas deponuoja patvirtinimo dokumentą numatytą Susitarimo 17 straipsnio 2 dalyje.Priimta Briuselyje, 1998 m. sausio 26 d.Tarybos varduPirmininkasR. Cook[1] OL C 207, 1997 7 8, p. 14.[2] OL C 14, 1998 1 19.[3] OL L 308, 1991 11 9, p. 1.[3] OL L 308, 1991 11 9, p. 1.--------------------------------------------------


Svarbus teisinis pranešimas

|

52007BP0135(01)

1. 2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, VII skirsnis - Regionų komitetas (C6-0470/2006 - 2006/2076(DEC))

Oficialusis leidinys 074 E , 20/03/2008 p. 0339 - 0340

		1.2007 m. balandžio 24 d. Europos Parlamento sprendimas dėl 2005 finansinių metų Europos Sąjungos bendrojo biudžeto įvykdymo patvirtinimo, VII skirsnis - Regionų komitetas (C6-0470/2006 — 2006/2076(DEC))Europos Parlamentas,- atsižvelgdamas į 2005 finansinių metų Europos Sąjungos bendrąjį biudžetą [1],- atsižvelgdamas į 2005 finansinių metų Europos Bendrijų galutines metines ataskaitas (I tomas), (C6-0470/2006) [2],- atsižvelgdamas į Audito Rūmų 2005 finansinių metų metinę biudžeto vykdymo ataskaitą ir į Audito Rūmų specialiąsias ataskaitas kartu su audituotų institucijų atsakymais [3],- atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą [4],- atsižvelgdamas į EB sutarties 272 straipsnio 10 dalį ir 274, 275 bei 276 straipsnius,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [5], ypač į jo 50, 86, 145, 146 ir 147 straipsnius,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą (A6-0106/2007),1. suteikia patvirtinimą Regionų komiteto generaliniam sekretoriui, kad Regionų komiteto 2005 finansinių metų biudžetas įvykdytas;2. pateikia savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL L 60, 2005 3 8.[2] OL C 264, 2006 10 31, p. 1.[3] OL C 263, 2006 10 31, p. 1.[4] OL C 263, 2006 10 31, p. 10.[5] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).--------------------------------------------------


title: 2010 m. spalio 21 d. Tarybos sprendimas dėl Europos Sąjungos pozicijos, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, kuriuo įsteigiama Europos Bendrijų bei jų valstybių narių ir Maroko Karalystės asociacija, dėl socialinės apsaugos sistemų koordinavimo nuostatų priėmimo

text:
23.11.2010

               LT

               Europos Sąjungos oficialusis leidinys

               L 306/8

         TARYBOS SPRENDIMAS
   2010 m. spalio 21 d.
   dėl Europos Sąjungos pozicijos, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Tuniso Respublikos asociaciją, dėl socialinės apsaugos sistemų koordinavimo nuostatų priėmimo
   (2010/698/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 2 dalies b punktą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Tuniso Respublikos asociaciją (1) (toliau – Susitarimas), 67 straipsnyje numatyta, kad Asociacijos taryba priima Susitarimo 65 straipsnyje nustatytų socialinės apsaugos sistemų koordinavimo principų įgyvendinimo nuostatas iki pirmųjų metų po jo įsigaliojimo pabaigos.

               (2)

               ES ir Tuniso veiksmų plano, kurį 2005 m. liepos 4 d. pagal Europos kaimynystės politiką priėmė Asociacijos Taryba, 29 tikslo antroje įtraukoje Asociacijos taryba raginama priimti sprendimą dėl Susitarimo 65 straipsnio įgyvendinimo.

               (3)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas.

               (4)

               Pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius ir nedarant poveikio to protokolo 4 straipsniui, tos valstybės narės nedalyvauja priimant šį sprendimą ir jis nėra joms privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos pozicija, kurios ji turi laikytis Asociacijos taryboje, įsteigtoje Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Tuniso Respublikos asociaciją, dėl Susitarimo 67 straipsnio įgyvendinimo, yra grindžiama prie šio sprendimo pridėtu Asociacijos tarybos sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. spalio 21 d.

            Tarybos vardu

            Pirmininkė

         J. MILQUET

      (1)  OL L 97, 1998 3 30, p. 2.
    ---documentbreak---

               23.11.2010

               LT

               Europos Sąjungos oficialusis leidinys

               L 306/9

         Projektas
   ASOCIACIJOS TARYBOS,
   įsteigtos Europos ir Viduržemio jūros regiono šalių susitarimu, įsteigiančiu Europos Bendrijų bei jų valstybių narių ir Tuniso Respublikos asociaciją,
   SPRENDIMAS Nr. …/…
   … m. … d.
   dėl Europos ir Viduržemio jūros regiono šalių susitarime nustatytų socialinės apsaugos sistemų koordinavimo nuostatų
   ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, įsteigiantį Europos Bendrijų bei jų valstybių narių ir Tuniso Respublikos asociaciją (1), ypač į jo 67 straipsnį,
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos Bendrijų bei jų valstybių narių ir Tuniso Respublikos asociaciją (toliau – Susitarimas), 65–68 straipsniuose numatytas Tuniso ir valstybių narių socialinės apsaugos sistemų koordinavimas. 65 straipsnyje nustatyti tokio koordinavimo principai.

               (2)

               Susitarimo 67 straipsnyje numatyta, kad Asociacijos taryba priima sprendimą dėl 65 straipsnyje nustatytų principų įgyvendinimo iki pirmųjų metų po Susitarimo įsigaliojimo pabaigos.

               (3)

               ES ir Tuniso veiksmų plano, kurį pagal Europos kaimynystės politiką 2005 m. liepos 4 d. priėmė Asociacijos taryba, 29 tikslo antroje įtraukoje raginama priimti sprendimą dėl Susitarimo 65 straipsnio įgyvendinimo.

               (4)

               Nediskriminavimo principo taikymo požiūriu šiuo sprendimu neturėtų būti suteikiamos jokios papildomos teisės remiantis tam tikrais faktais ar įvykiais, įvykstančiais kitos Susitariančiosios Šalies teritorijoje, jei į tokius faktus ar įvykius neatsižvelgiama pagal pirmosios Susitariančiosios Šalies teisės aktus, išskyrus teisę eksportuoti tam tikras išmokas.

               (5)

               Taikant šį sprendimą, Tuniso darbuotojai turėtų turėti teisę į išmokas šeimai su sąlyga, kad jų šeimos nariai teisėtai gyvena su tais darbuotojais toje valstybėje narėje, kurioje darbuotojai yra įdarbinti. Šiuo sprendimu neturėtų būti suteikiama jokia teisė gauti išmokas šeimai, jei darbuotojų šeimos nariai gyvena kitoje valstybėje, pavyzdžiui, Tunise.

               (6)

               Tarybos reglamentu (EB) Nr. 859/2003 (2) jau nustatyta, kad Reglamento (EEB) Nr. 1408/71 ir Reglamento (EEB) Nr. 574/72 nuostatos taikomos ir trečiųjų šalių piliečiams, kuriems jos dar nėra taikomos tik dėl jų pilietybės. Reglamente (EB) Nr. 859/2003 jau numatytas draudimo laikotarpių, kuriais Tuniso darbuotojai dirbo įvairiose valstybėse narėse, sumavimo principas, susijęs su teise gauti tam tikras išmokas, kaip nustatyta Susitarimo 65 straipsnio 2 dalyje.

               (7)

               Siekiant supaprastinti koordinavimo taisyklių taikymą, gali prireikti nustatyti specialias nuostatas, kurios atitiktų Tuniso nacionalinės teisės aktų specifiką.

               (8)

               Siekiant užtikrinti, kad valstybių narių ir Tuniso socialinės apsaugos sistemų koordinavimas vyktų sklandžiai, būtina nustatyti specialias valstybių narių ir Tuniso bendradarbiavimo, taip pat atitinkamo asmens ir kompetentingos valstybės institucijos bendradarbiavimo nuostatas.

               (9)

               Reikėtų priimti pereinamojo laikotarpio nuostatas, siekiant apsaugoti asmenis, kuriems taikomas šis sprendimas, ir užtikrinti, kad jie neprarastų teisių dėl šio sprendimo įsigaliojimo,

         PRIĖMĖ ŠĮ SPRENDIMĄ:
   I   DALIS

      BENDROSIOS NUOSTATOS

   1 straipsnis
   Terminų apibrėžtys
   1.   Šiame sprendime:
   2.   Kiti šiame sprendime vartojami terminai atitinka reikšmes, nustatytas:

               a)

               valstybių narių atveju – reglamente ir įgyvendinimo reglamente;

               b)

               Tuniso atveju – Tunise taikomuose atitinkamuose teisės aktuose.

         2 straipsnis
   Asmenys, kuriems taikomas šis sprendimas
   Šis sprendimas taikomas:

               a)

               darbuotojams, kurie yra Tuniso piliečiai ir kurie yra arba buvo teisėtai įdarbinti valstybės narės teritorijoje, bei kuriems yra ar buvo taikomi vienos ar kelių valstybių narių teisės aktai, taip pat asmenims, kurie tokiam darbuotojui mirus neteko maitintojo;

               b)

               a punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo valstybėje narėje metu;

               c)

               darbuotojams, kurie yra valstybės narės piliečiai ir kurie yra arba buvo teisėtai įdarbinti Tuniso teritorijoje, bei kuriems yra ar buvo taikomi Tuniso teisės aktai, taip pat asmenims, kurie tokiam darbuotojui mirus neteko maitintojo; ir

               d)

               c punkte nurodytų darbuotojų šeimos nariams, su sąlyga, kad tie šeimos nariai teisėtai gyvena arba gyveno su atitinkamu darbuotoju jo įdarbinimo Tunise metu.

         3 straipsnis
   Vienodų sąlygų taikymas
   1.   Darbuotojai, kurie yra Tuniso piliečiai ir yra teisėtai įdarbinti valstybėje narėje, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir tų valstybių narių, kuriose šie darbuotojai yra įdarbinti, piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   2.   Darbuotojai, kurie yra valstybės narės piliečiai ir yra teisėtai įdarbinti Tunise, taip pat su jais teisėtai gyvenantys jų šeimos nariai, nediskriminuojami dėl pilietybės ir jiems taikomos tos pačios sąlygos, kaip ir Tuniso piliečiams, kiek tai susiję su išmokomis, kaip apibrėžta 1 straipsnio 1 dalies h punkte.
   II   DALIS

      VALSTYBIŲ NARIŲ IR TUNISO SANTYKIAI

   4 straipsnis
   Gyvenamosios vietos sąlygos netaikymas
   1.   1 straipsnio 1 dalies i punkte nurodytos eksportuojamos išmokos, į kurias teisę turi 2 straipsnio a ir c punktuose nurodyti asmenys, negali būti mažinamos, keičiamos, sustabdomas jų mokėjimas, panaikinamos ar konfiskuojamos motyvuojant tuo, kad jų gavėjas gyvena:

               i)

               Tuniso teritorijoje, kai išmoka mokama pagal valstybės narės teisės aktus; arba

               ii)

               valstybės narės teritorijoje, kai išmoka mokama pagal Tuniso teisės aktus.

         2.   Darbuotojo šeimos nariai, kaip apibrėžta 2 straipsnio b punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra atitinkamos valstybės narės pilietis, šeimos nariai, jeigu tie šeimos nariai gyvena Tuniso teritorijoje.
   3.   Darbuotojo šeimos nariai, kaip apibrėžta 2 straipsnio d punkte, turi teisę gauti eksportuojamas išmokas, apibrėžtas 1 straipsnio 1 dalies i punkte, kaip darbuotojo, kuris yra Tuniso pilietis, šeimos nariai, jeigu tie šeimos nariai gyvena valstybės narės teritorijoje.
   III   DALIS

      ĮVAIRIOS NUOSTATOS

   5 straipsnis
   Bendradarbiavimas
   1.   Valstybės narės ir Tunisas teikia vieni kitiems informaciją apie jų teisės aktų pakeitimus, kurie gali daryti poveikį šio sprendimo įgyvendinimui.
   2.   Taikydamos šį sprendimą, valstybių narių ir Tuniso valdžios institucijos ir įstaigos padeda vienos kitoms ir veikia taip, kaip įgyvendindamos savo teisės aktus. Minėtų valdžios institucijų ir įstaigų teikiama administracinė pagalba paprastai yra nemokama. Tačiau valstybių narių ir Tuniso kompetentingos institucijos gali susitarti, kad tam tikros išlaidos būtų kompensuojamos.
   3.   Valstybių narių ir Tuniso valdžios institucijos bei įstaigos šio sprendimo tikslais gali tiesiogiai palaikyti ryšius tarpusavyje ir su atitinkamais asmenimis ar jų atstovais.
   4.   Institucijos ir asmenys, kuriems taikomas šis sprendimas, privalo keistis informacija ir bendradarbiauti, kad būtų užtikrintas tinkamas šio sprendimo įgyvendinimas.
   5.   Atitinkami asmenys privalo kuo skubiau pranešti kompetentingos valstybės narės ar Tuniso, jei jis yra kompetentinga valstybė, institucijoms ir gyvenamosios vietos valstybės narės ar Tuniso, jei jis yra gyvenamosios vietos valstybė, institucijoms apie visus asmens ar šeimos padėties pasikeitimus, turinčius įtakos jų teisei į išmokas pagal šį sprendimą.
   6.   Jei nesilaikoma 5 dalyje nurodytos pareigos teikti informaciją, gali būti taikomos pagal nacionalinę teisę numatytos proporcingos priemonės. Tačiau šios priemonės turi būti lygiavertės priemonėms, kurios pagal šalies teisę taikomos panašiomis aplinkybėmis, ir negali panaikinti arba pernelyg suvaržyti pareiškėjų galimybės praktiškai pasinaudoti šiuo sprendimu jiems suteiktomis teisėmis.
   7.   Valstybės narės ir Tunisas gali numatyti nacionalines nuostatas, pagal kurias nustatomos teisės į išmokas tikrinimo sąlygos, siekiant atsižvelgti į tai, kad išmokų gavėjai būna arba gyvena ne tos valstybės, kurioje yra už mokėjimus atsakinga institucija, teritorijoje. Tokios nuostatos turi būti proporcingos, nediskriminuojančios dėl pilietybės ir atitinkančios šio sprendimo principus. Apie tokias nuostatas pranešama Asociacijos tarybai.
   6 straipsnis
   Administraciniai patikrinimai ir sveikatos patikrinimai
   1.   Šis straipsnis taikomas 2 straipsnyje nurodytiems asmenims, gaunantiems 1 straipsnio 1 dalies i punkte nurodytas eksportuojamas išmokas, taip pat institucijoms, atsakingoms už šio sprendimo įgyvendinimą.
   2.   Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Tunise, arba jei jie būna arba gyvena Tunise, o už mokėjimus atsakinga institucija yra valstybėje narėje, sveikatos patikrinimą, kuris atliekamas tos institucijos prašymu, atlieka išmokų gavėjo buvimo vietos ar gyvenamosios vietos institucija pagal teisės aktuose, kuriuos taiko ta institucija, nustatytas procedūras.
   Už mokėjimus atsakinga institucija informuoja buvimo vietos ar gyvenamosios vietos instituciją apie tai, kokių specialių reikalavimų prireikus turi būti laikomasi, ir apie tai, kokie dalykai turi būti įtraukti į sveikatos patikrinimą.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti sveikatos patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo sveikatos patikrinimą atliktų jos pasirinktas gydytojas ir kad tai būtų atlikta toje teritorijoje, kuriose išmokų gavėjas arba paraišką joms gauti pateikęs asmuo būna arba gyvena, arba toje šalyje, kurioje yra už mokėjimus atsakinga institucija. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   3.   Jei išmokų gavėjas ar paraišką joms gauti pateikęs asmuo, arba jo šeimos narys būna arba gyvena valstybės narės teritorijoje, o už mokėjimus atsakinga institucija yra Tunise, arba jei jie būna arba gyvena Tunise, o už mokėjimus atsakinga institucija yra valstybėje narėje, administracinį patikrinimą, kuris atliekamas už mokėjimus atsakingos institucijos prašymu, atlieka išmokų gavėjo buvimo ar gyvenamosios vietos institucija.
   Buvimo arba gyvenamosios vietos institucija pateikia ataskaitą už mokėjimus atsakingai institucijai, kuri paprašė atlikti administracinį patikrinimą.
   Už mokėjimus atsakinga institucija pasilieka teisę reikalauti, kad išmokų gavėjo padėtį patikrintų jos pasirinktas specialistas. Tačiau išmokų gavėjo gali būti paprašyta sugrįžti į už mokėjimus atsakingos institucijos valstybę tik su sąlyga, kad vykdamas jis nepakenks savo sveikatai, o už mokėjimus atsakinga institucija apmokės kelionės ir apgyvendinimo išlaidas.
   4.   Viena ar kelios valstybės narės ir Tunisas, atitinkamai informavę Asociacijos tarybą, gali susitarti dėl kitų administracinių nuostatų.
   5.   Pritaikius šio sprendimo 5 straipsnio 2 dalyje nurodyto nemokamos abipusės administracinės pagalbos principo išimtį, faktines išlaidas, susijusias su šio straipsnio 2 ir 3 dalyse nurodytais patikrinimais, institucijai, kurios buvo paprašyta juos atlikti, sumoka už mokėjimus atsakinga institucija, paprašiusi juos atlikti.
   7 straipsnis
   Susitarimo 90 straipsnio taikymas
   Susitarimo 90 straipsnis taikomas tais atvejais, kai kuri nors Šalis mano, kad kita Šalis nevykdo 5 ir 6 straipsniuose nustatytų pareigų.
   8 straipsnis
   Specialios nuostatos dėl Tuniso teisės aktų taikymo
   Prireikus Asociacijos taryba II priede gali nustatyti specialias nuostatas dėl Tuniso teisės aktų taikymo.
   9 straipsnis
   Administracinės procedūros, nustatytos galiojančiuose dvišaliuose susitarimuose
   Administracinės procedūros, nustatytos galiojančiuose dvišaliuose valstybės narės ir Tuniso susitarimuose, gali būti toliau taikomos, jeigu jomis nedaromas neigiamas poveikis atitinkamų asmenų teisėms ar pareigoms, kurios nustatytos šiuo sprendimu.
   10 straipsnis
   Šio sprendimo įgyvendinimo tvarką papildantys susitarimai
   Viena ar kelios valstybės narės ir Tunisas gali sudaryti susitarimus, skirtus šio sprendimo įgyvendinimo administracinei tvarkai papildyti, ypač dėl sukčiavimo ir klaidų prevencijos bei kovos su jais.
   IV   DALIS

      PEREINAMOJO LAIKOTARPIO IR BAIGIAMOSIOS NUOSTATOS

   11 straipsnis
   Pereinamojo laikotarpio nuostatos
   1.   Laikotarpiu iki šio sprendimo įsigaliojimo pagal jį neįgyjama jokių teisių.
   2.   Atsižvelgiant į 1 dalį, pagal šį sprendimą teisė įgyjama, net jeigu ji susijusi su aplinkybėmis, kurios susidarė iki šio sprendimo įsigaliojimo dienos.
   3.   Bet kuri išmoka, kuri nebuvo mokama arba kurios mokėjimas buvo sustabdytas motyvuojant atitinkamo asmens pilietybe arba gyvenamąja vieta, to asmens prašymu yra mokama arba atnaujinamas jos mokėjimas nuo šio sprendimo įsigaliojimo dienos, jeigu dėl teisių, kurių pagrindu anksčiau buvo mokama išmoka, nereikia mokėti vienkartinės išmokos.
   4.   Jeigu 3 dalyje nurodytas prašymas pateikiamas per dvejus metus nuo šio sprendimo įsigaliojimo dienos, pagal šį sprendimą įgytos teisės įsigalioja nuo šio sprendimo įsigaliojimo dienos, o atitinkamiems asmenims negali būti taikomos valstybės narės ar Tuniso teisės aktų nuostatos, pagal kurias teisės panaikinamos ar netenka galios dėl senaties termino.
   5.   Jeigu 3 dalyje nurodytas prašymas pateikiamas pasibaigus dvejų metų laikotarpiui nuo šio sprendimo įsigaliojimo dienos, teisės, kurios nebuvo panaikintos arba nebuvo netekusios galios dėl senaties termino, įsigalioja nuo prašymo pateikimo dienos, nebent valstybės narės ar Tuniso teisės aktų nuostatos būtų palankesnės.
   12 straipsnis
   Šio sprendimo priedai
   1.   Šio sprendimo priedai yra neatsiejama jo dalis.
   2.   Tuniso prašymu priedai gali būti iš dalies keičiami Asociacijos tarybos sprendimu.
   13 straipsnis
   Įsigaliojimas
   Šis sprendimas įsigalioja pirmo mėnesio po jo paskelbimo Europos Sąjungos oficialiajame leidinyje pirmą dieną.

      Priimta …

            Asociacijos tarybos vardu

            Pirmininkas

      (1)  OL L 97, 1998 3 30, p. 2.

      (2)  OL L 124, 2003 5 20, p. 1.

      (3)  OL L 166, 2004 4 30, p. 1.

      (4)  OL L 284, 2009 10 30, p. 1.
   I PRIEDAS

      TUNISO SPECIALIŲ NEĮMOKINIŲ IŠMOKŲ PINIGAIS SĄRAŠAS

   …
   II PRIEDAS

      SPECIALIOS NUOSTATOS DĖL TUNISO TEISĖS AKTŲ TAIKYMO

   …


title: 2010/312/: 2010 m. birželio 3 d. Tarybos sprendimas dėl trijų Danijai atstovaujančių Regionų komiteto pakaitinių narių skyrimo

text:
8.6.2010

               LT

               Europos Sąjungos oficialusis leidinys

               L 140/27

         TARYBOS SPRENDIMAS
   2010 m. birželio 3 d.
   dėl trijų Danijai atstovaujančių Regionų komiteto pakaitinių narių skyrimo
   (2010/312/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Danijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES ir 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1)

               (2)

               Pasibaigus Bent HANSEN, Carl HOLST ir Bent LARSEN kadencijai, tapo laisvos trys Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d. Regionų komiteto pakaitiniais nariais skiriami:

               —

               Lasse KRULL, Regionsrådsmedlem,

               —

               Bente LAURIDSEN, Regionsrådsmedlem,

               —

               Ole B. SØRENSEN, Regionsrådsmedlem.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 3 d.

            Tarybos vardu

            Pirmininkas

         A. PÉREZ RUBALCABA

      (1)  OL L 348, 2009 12 29, p. 22 ir OL L 12, 2010 1 19, p. 11.